那就列举几首名诗吧:
一 陆游《游山西村》(宋)
莫笑农家腊酒浑,丰年留客足鸡豚.
山重水复疑无路,柳暗花明又一村.
萧鼓追随春社近,衣冠简朴古风存.
从今若许闲乘月,拄杖无时夜叩门.
二 杜甫《客至》(唐)
舍南舍北皆春水,但见群鸥日日来.
花径不曾缘客扫,蓬门今始为君开.
盘飧市远无兼味,樽酒家贫只旧醅.
肯与邻翁相对饮,隔篱呼取尽馀杯!
三 蜀相 杜甫
丞相祠堂何处寻?锦官城外柏森森.
映阶碧草自春色,隔叶黄鹂空好音.
三顾频烦天下计,两朝开济老臣心.
出师未捷身先死,长使英雄泪满襟!
四 黄鹤楼 崔颢
昔人已乘黄鹤去,此地空余黄鹤楼.
黄鹤一去不复返,白云千载空悠悠.
晴川历历汉阳树,芳草萋萋鹦鹉洲.
日暮乡关何处是,烟波江上使人愁.
五 江州重别薛六柳八二员外 刘长卿
生涯岂料承优诏,世事空知学醉歌.
江上月明胡雁过,淮南木落楚山多.
寄身且喜沧洲近,顾影无如白发何.
今日龙钟人共老,愧君犹遣慎风波.
六 春思 皇甫冉
莺啼燕语报新年,马邑龙堆路几千.
家住层城临汉苑,心随明月到胡天.
机中锦字论长恨,楼上花枝笑独眠.
为问元戎窦车骑,何时返旆勒燕然.
七 宫词 薛逢
十二楼中尽晓妆,望仙楼上望君王.
锁衔金兽连环冷,水滴铜龙昼漏长.
云髻罢梳还对镜,罗衣欲换更添香.
遥窥正殿帘开处,袍袴宫人扫御床.
八 锦瑟 李商隐
锦瑟无端五十弦,一弦一柱思华年.
庄生晓梦迷蝴蝶,望帝春心托杜鹃.
沧海月明珠有泪,蓝田日暖玉生烟.
此情可待成追忆,只是当时已惘然.
九 长征 毛泽东
红军不怕远征难,万水千山只等闲.
五岭逶迤腾细浪,乌蒙磅礴走泥丸.
金沙水拍云崖暖,大渡桥横铁索寒.
更喜岷山千里雪,三军过后尽开颜.
十 答丁元珍(宋·欧阳修)
春风疑不到长涯,二月山城未见花.
残雪压枝犹有橘,冻雷惊笋欲抽芽.
夜闻啼雁生乡思,病入新年感物华.
曾是洛阳花下客,野芳虽晚不须嗟.
十一 渝州寄放王道矩 苏轼
曾闻五月到渝州,水拍长亭砌下流.惟有梦魂长缭绕,共论唐史更